Gyða Margrét Pétursdóttir , doktor í kynjafræði „ Íslenskur vinnumarkaður er mjög kynskiptur , karlar og konur gegna ólíkum störfum og karlar eru oftar en konur í stjórnunarstöðum , “ segir Gyða Margrét Pétursdóttir aðjunkt . Hún útskrifaðist fyrst allra með doktorsgráðu í kynjafræði frá Háskóla Íslands . Gyða bar saman þrjú svið á vinnumarkaði og rannsakaði meðal annars kynjaðar væntingar til starfsfólks hjá hugbúnaðarfyrirtækjum , í matvöruverslun , á skyndibitastöðum , bensínstöð og á vinnustöðum Reykjavíkurborgar . „ Litið er á karla sem fyrirmyndarstarfsmenn og ætlast er til að þeir eyði sem mestum tíma í vinnunni og konur eru taldar betri í þjónustuhlutverkinu og veljast til slíkra starfa . Þetta birtist skýrt á mörgum vinnustaðanna óháð því hvort fólk hefur aflað sér formlegrar menntunar annars vegar og hvort fólk starfar hjá hinu opinbera eða í einkageiranum hins vegar . Gyða Margrét Pétursdóttir „ Íslenskur vinnumarkaður er mjög kynskiptur , karlar og konur gegna ólíkum störfum og karlar eru oftar en konur í stjórnunarstöðum . “ „ Ljóst er að kyn litar sýn okkar á einstaklinginn , “ segir Gyða . „ Störf karla bjóða almennt upp á meiri sveigjanleika en á móti kemur að ætlast er til af körlum að vera fyrirvinnur . „ Ég er , því ég vinn , “ er dæmigert viðhorf karla sem hefur áhrif á stöðu þeirra í vinnunni og heima við . „ Þrátt fyrir að karlar verji meiri tíma í launaðri vinnu en konur þá fá þeir samt meiri frítíma til að sinna áhugamálum sínum . Konur bera meginábyrgð á heimilisstörfum og umönnun barna en eru frekar í störfum sem bjóða upp á minna sjálfræði en störf karla . Þess vegna er erfiðara fyrir þær en fyrir karla að sinna því hlutverki . “ Fjölmiðlar hafa kynnt niðurstöður rannsóknarinnar og verkalýðsfélög og einstaklingar hafa keypt ritgerðina . „ Svo hef ég kynnt niðurstöðurnar á ráðstefnum og á kynningum og mér verið boðið í heimsókn til faghópa . Síðast en ekki síst nýtist rannsóknin nemendum mínum í HÍ , “ segir Gyða . Leiðbeinandi : Þorgerður Einarsdóttir , prófessor við Stjórnmálafræðideild .